**TÁJÉKOZTATÓ**

**A Tolna Kincse Turisztikai Egyesülethez való csatlakozásról**

I.

A Tolna Kincse Turisztikai Egyesület (TKTE) az NGM -nél regisztrált Térségi Turisztikai Desztinációs Menedzsment (TDM) szervezet. A 2015 novemberében alakult egyesület Tolna megye valamennyi járásából érkezett, a turisztika különböző területein jártas szakemberek alapították. Alapító tagja többek között a Tolnáért NkKft, mely a Tolna Megyei Önkormányzat 100 % tulajdonú szervezete. Tagjai sorában van a megye 3 regisztrált helyi TDM szervezete is: a Szekszárd és térsége Turisztikai Egyesület, a Dél-Mezőföld TDM Egyesülete , és a Tamási és térsége Turisztikai Egyesület. A Tolna Kincse Turisztikai Egyesület turisztikai szakemberek közreműködésével munkaszervezetet működtet Szekszárdon, a Liszt Ferenc tér 3-ban.

A TKTE a közelmúltban elkészítette a térség (Tolna megye) turisztikai helyzetértékelését. koncepcióját és stratégiáját.

II.

Az egyesülethez bárki csatlakozhat, aki elfogadja az Alapszabályt és vállalja a tagdíj megfizetését, de elsősorban szervezetek (egyesületek és Önkormányzatok) csatlakozását szorgalmazzuk.

A tagdíj mértéke jelenleg 10.000.- Ft/év. A csatlakozáshoz, tagfelvételi kérelmet kell benyújtani, az elfogadásról 30 napon belül az Elnökség dönt.

III.

Azon szervezetek melyek turisztikai célú pályázatot kívánnak benyújtani, és e célból is kívánnak csatlakozni, a költségekhez való hozzájárulásként 50.000.- Ft eljárási díjat fizetnek,és az alábbi szolgáltatásban részesülnek:

* a térségi TDM nyilatkozatot ad ki a csatlakozási kérelem befogadásáról
* 30 napon belül az Elnökségi döntésről határozatot kapnak
* a TKTE a benyújtandó turisztikai pályázat tartalmának megismerése után, a megfelelő összhang esetén nyilatkozatot ad ki a pályázat és a térségi turisztikai koncepció valamint stratégia illeszkedéséről.

Az Egyesület a tagdíjról, és az eljárásról átutalásos számlát bocsájt ki, és a fenti dokumentumokkal együtt elektronikusan és postai úton is megküldi a kérelmezőnek.

Mind a pályázat, mind a megvalósítás során a Tolna Kincse Turisztikai Egyesület munkatársai és alapítói készséggel segítenek annak érdekében, hogy a turizmus számára vonzóbb legyen a térség, és turisztikai kínálatában és szolgáltatásaiban magasabb szintre léphessen a jövőben Tolna megye.

Gál László elnök sk.

Kapcsolattartás: Sulyok Balázs alelnök 30/ 3 41 -42 -47, info@tolnakincse.hu